《登石伞峰》
唐代·齐推

能以郡中暇，不遗尘外踪。啸俦得鸳鸯，探策入云松。

缘径历空得，望崖来剑峰。况当会天人，复此陈歌钟。

贱子固多癖，偶兹安一峰。步林欣有适，筑室幸可容。

宁期樵牧处，忽与轩盖逢。仰荷高兴属，俯惭危磴重。

攀幽破岩霭，践滑触苔封。秋景山光动，寒丛菊艳浓。

赏心惬觞酌，逸韵陶襟胸。仍叨勒名字，永纪今所从。

作者简介：定州义丰(今河北安国)人，一作高阳(今属河北)人。德宗时宰相齐抗之弟。初居越州石伞岩。元和元年(806)秋，邀浙东观察使杨于陵及其幕僚游其地，并赋诗纪游。后历官饶州刺史。卒年不详。事迹散见《会稽掇英总集》卷四、《太平广记》卷三五八引《玄怪录》。《会稽掇英总集》卷四收诗1首，《全唐诗续拾》据之收入。